Åarjelhsaemien Teatere

Åarjelhsaemien Teatere AS, tidligere Åarjelhsaemien Teatere (sørsamisk for sørsamisk teater), er et teater i Mo i Rana på Helgeland i Nordland. Teateret deler lokale med Nordland Teater i Rådhusalleen 6 i Mo i Rana sentrum. Teateret ble etablert 1. januar 1985 av sørsamer fra Norge og Sverige som en amatørteatergruppe på tvers av landegrensene, med èt sete i Mo i Rana og et annet i Tärnaby i Storuman kommune i Västerbottens län.Marit Ulriksen: Vil ikke eie sydsamisk teater, Rana Blad, 7. mars 2012 I 2008 ble det delt i en norsk og en svensk del. Den 9. september 2012 ble den norske delen omdannet til et AS, som eies av Sametinget, Nordland fylkeskommune og Rana kommune.Sydsamisk teater har blitt AS , Scenekunst i Nordland, 9. september 2012

Teateret har som mål å synliggjøre sørsamisk kultur og språk gjennom musikk og teaterkunst. Forsøk på å revitalisere det sørsamiske språket står sentralt i forestillinger for barn og unge.ÅARJELHSAEMIEN TEATERE – NORGE. ÅRSMELDING 2010  I forestillingen Der Stjernan Bor (2010) fikk barn og unge delta i fremføring av sørsamisk språk, tekstfremføring, skuespillerteknikk og dans. Familieforestillingen GON - som hadde premiere i mars 2009 i Tärnaby, og som ble vist under Vinterlysfestivalen i Mo i Rana i 2010, er kun på sørsamisk. Det samme gjelder barneforestillingen Saajve Sijte.

Teateret har produsert en monolog om Elsa Laula Renberg, en «joikikal» om barnebokfiguren Plopp i 2016Plupp - teaser; asteatere.no og bidratt til forestillingen Tjidtjie - mamma i 2017.Tjidtjie- Mamma har premiere under Olavfestdagene; asteatere.no

Teatersjef pr 2022 er Kristin R. Solberg.

Referanser

 Eksterne lenker 


Kategori:Samisk kultur
Kategori:Sørsamene
Kategori:Teatre i Norge
Kategori:Kultur i Rana
Kategori:Etableringer i 1985
Kategori:Kunst og kultur i 1985
Kategori:1985 i Norge